b'\n_START_ARTICLE_\nPoljska \xc5\xbeoga\n_START_PARAGRAPH_\nPoljska \xc5\xbeoga (angle\xc5\xa1ko polandball) je internetni fenomen, ki se je za\xc4\x8del v /int/ rubriki nem\xc5\xa1ke strani Krautchan.net v drugi polovici leta 2009. Pri fenomenu se gre najpogosteje za spletne stripe, kjer \xc5\xbeoge predstavljajo dr\xc5\xbeave in se med seboj pogovarjajo v polomljeni angle\xc5\xa1\xc4\x8dini, s \xc4\x8dimer na sme\xc5\xa1en na\xc4\x8din predstavijo stereotipe in meddr\xc5\xbeavne odnose. Tej vrsti stripov se lahko re\xc4\x8de Poljska \xc5\xbeoga tudi, \xc4\x8de v njih ne nastopajo \xc5\xbeoge, ki predstavljajo Poljsko.\n_START_SECTION_\nOzadje\n_START_PARAGRAPH_\nPoljska \xc5\xbeoga se je pojavila avgusta 2009 na spletni strani drawball.com, kjer je nastala\xc2\xa0\xc2\xbbspletna bitka\xc2\xab\xc2\xa0med poljskimi in ostalimi uporabniki. Spletna stran uporabnikom ponuja virtualno platno, na katero lahko uporabniki nari\xc5\xa1ejo svoje risbe ali spreminjajo risbe drugih. Poljski uporabniki so se domislili na\xc4\x8drta, da bi na \xc5\xbeogo narisali poljsko zastavo. Ve\xc4\x8d tiso\xc4\x8d Poljakov je prekrilo spletno stran z risbami bele barve nad rde\xc4\x8do in napisom\xc2\xa0\xc2\xbbPOLSKA\xc2\xab\xc2\xa0na sredini. Uporabniki spletne strani 4chan so v odgovor prekrili njihove risbe z nacisti\xc4\x8dno svastiko._NEWLINE_Krautchan.net je nem\xc5\xa1ko govore\xc4\x8di forum, katerega /int/ rubriko bogosto obiskujejo angle\xc5\xa1ko govore\xc4\x8di uporabniki. Za\xc4\x8detnik teh stripov naj bi bil Falco, Angle\xc5\xbe, ki je septembra 2009 ustvaril strip z orodjem MS Paint, da bi provociral uporabnika Wojak-a, Poljaka, ki je na forumu uporabljal polomljeno angle\xc5\xa1\xc4\x8dino. Po tem so poljske \xc5\xbeoge za\xc4\x8deli mno\xc5\xbei\xc4\x8dno risati Rusi.'